FI Euroopan unionin virallinen lehti C 238/8

Maataloustuotteiden ja elintarvikkeiden rekisteröimisestä aidoiksi perinteisiksi tuotteiksi annetun neuvoston asetuksen (EY) N:o 509/2006 8 artiklan 2 kohdassa tarkoitettu hakemuksen julkaiseminen

2009/C 238/07

Tämä julkaiseminen antaa oikeuden vastustaa hakemusta neuvoston asetuksen (EY) N:o 509/2006 9 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

AITOA PERINTEISTÄ TUOTETTA KOSKEVA REKISTERÖINTIHAKEMUS

NEUVOSTON ASETUS (EY) N:o 509/2006

”TRADITIONALLY FARMED GLOUCESTERSHIRE OLD SPOTS PORK”

EY-N:o: UK-TSG-007-0024.13.02.2004

1. Hakijaryhmittymän nimi ja osoite:

Nimi: The Gloucestershire Old Spots Pig Breeders Club Osoite: Freepost (GL442) Cirencester Gloucestershire GL7 5BR UNITED KINGDOM Puhelin +44 1285860229 Faksi +44 1285860229 Sähköposti: mail@oldspots.org.uk

2. Jäsenvaltio tai kolmas maa:

Yhdistynyt kuningaskunta

3. Tuote-eritelmä:

3.1 Rekisteröitävä(t) nimi/nimet (komission asetuksen (EY) N:o 1216/2007 artikla):

”Traditionally Farmed Gloucestershire Old Spots Pork”

3.2 Nimi:

 on itsessään erityinen on maataloustuotteen tai elintarvikkeen erityisluonnetta ilmaiseva

Traditionally Farmed Gloucestershire Old Spots Pork -sianlihan erityisluonne johtuu perinteisestä luonnonrodusta ja perinteisistä kasvatusmenetelmistä, joiden ansiosta sianliha on saanut muista erottuvat fysikaalis-kemialliset ja aistinvaraiset ominaisuudet.

3.3 Asetuksen (EY) N:o 509/2006 13 artiklan 2 kohdan mukainen nimen varaaminen:

Rekisteröintiin liittyy nimen varaaminen  Rekisteröintiin ei liity nimen varaamista

Vaikka nimessä käytetään ilmausta ”sianliha”, tämä rekisteröintihakemus koskee kaikkia siasta saatavia tuotteita, myös pekonia, makkaroita, savustettua kestokinkkua, kinkkua jne.

3.4 Tuotelaji:

Luokka 1.1 – Tuore liha

3.5 Sen maataloustuotteen tai elintarvikkeen kuvaus, johon 3.1 kohdan mukaista nimeä sovelletaan (komission asetuksen (EY) N:o 1216/2007 3 artiklan 1 kohta):

Traditionally Farmed Gloucestershire Old Spots Pork -sianlihalla on verrattuna tavanomaisesti tuotettuun sianlihaan seuraavat perinteiset ominaisuudet:

— paksumpi rasvakerros

— pienempi lihastilavuus

— tummempi (ei niin vaalea) lihaksen väri

— voimakkaampi kosteuden säilyvyys lihasrakenteissa jäädytyksen ja valmistuksen aikana

— suurempi mureus ja mehukkuus

— poikkeuksellinen maku.

Edellä esitetyn tukena on tutkimus, jossa verrattiin Traditionally Farmed Gloucestershire Old Spots Pork -sianlihan tärkeimpiä fyysisiä, kemiallisia, mikrobiologisia ja aistinvaraisia ominaisuuksia sianlihaan, jota saadaan nykyaikaisista sikaloista ja joita käsitellään teollisissa teurastamoissa. Tutkimuksessa voitiin verrata objektiivisesti perinteisestä vanhanaikaisesta rodusta peräisin olevaa perinteisesti tuotettua sianlihaa tavanomaisesti tuotettuun nykyaikaiseen sianlihaan sellaisina kuin ne yleensä toimitetaan kuluttajille.

GOS:n (Gloucestershire Old Spots) ruhoa ja lihan laatua sekä nykyaikaisen rodun vastaavia ominaisuuksia arvioitiin lihaksen värin, pH:n, lihaksen leveyden ja syvyyden, rasvakerroksen, valmistusajan, jäädytyksen ja valmistuksen yhteydessä tapahtuvan hävikin ja aistinvaraisen (syömiseen liittyvän) laadun perusteella. Lihaksen ravintolaatua arvioitiin myös sen rasvahappokoostumuksen perusteella. GOS:n lihalla havaittiin olevan pienempi lihaksen pituussuunnan ulottuvuus ja suurempi rasvakerros kuin tavanomaisesti kasvatetuilla sioilla. Niiden lihaksen pH oli sama, mutta lihan väri oli tummempi ja hävikki oli pienempi jäädytettäessä ja valmistettaessa. 72 Celsius-asteen sisäisen lämpötilan saavuttamiseen valmistettaessa kului GOS:illa enemmän aikaa kuin nykyaikaisella sianlihalla. GOS:sta saadut kyljykset saivat makuraadilta korkeammat pisteet lihan rakenteessa (mureudessa) ja mehukkuudessa ja paremmat makupisteet kuin nykyaikainen sianliha. GOS:lla tuntui olevan tavanomaista voimakkaampi maku, ja tutkimuksen tulokset osoittivat GOS:n maun olevan poikkeuksellinen.

Traditionally Farmed Gloucestershire Old Spots Pork -sianlihan arvot ovat seuraavat:

Fysikaaliset ominaisuudet

Väri

Ilmapakattuna seuraavat keskiarvot:

Keveys

Punaisuus 53,9 Keltaisuus 7,33 Väri 6,67 Värisävy 9.94 Kudoksen paksuus 42,31

Seuraavat keskiarvot:

Lihaksen leveys

86,6 mm Lihaksen syvyys 46,3 mm Rasvakerros 11,5 mm (ilman nahkaa)

Kemialliset ominaisuudet

Lihaksen rasvakoostumus ja rasvahappokoostumus

Monityydyttämättömien rasvojen suhdetyydyttyneisiin rasvoihin (P:S suhde) Mediaani 0,60

Paloiteltu ruho koostuu yleensä: selästä ja sen pienistä paloista esim. kyljyksistä, potkasta, lavasta, kylki- ja rintaluista ja vatsasta, mutta paikallisia muunnelmia voi myös olla, kuten Bath Chapit jne. Bath Chap on sian leuka, josta on poistettu luut, joka on suolattu ja keitetty. Muita Traditionally Farmed Gloucestershire Old Spots Pork -sianlihasta saatuja tuotteita ovat pekoni, makkarat, savustettu kestokinkku, kinkku jne.

3.6 Sen maataloustuotteen tai elintarvikkeen tuotantomenetelmän kuvaus, johon 3.1 kohdan mukaista nimeä sovelletaan (komission asetuksen (EY) N:o 1216/2007 3 artiklan 2 kohta):

Traditionally Farmed Gloucestershire Old Spots Pork -sianlihan on oltava peräisin Gloucestershire Old Spots -kantakirjasioista. British Pig Associationin (Ison-Britannian sikayhdistys) tai muun siankasvatusyhdistyksen, joka pitää Gloucestershire Old Spots -kantakirjaa ja jolla on asiaa koskevan lainsäädännön mukainen viranomaisten lupa, on rekisteröitävä siat puhdasrotuisiksi.

Täyttääkseen eritelmän ”Traditionally Farmed” (perinteisesti kasvatettu) edellytykset tuottajien ja valmistajien on täytettävä seuraavat vaatimukset:

Ruokinta

Määritelmä ”perinteisesti kasvatettu” merkitsee sitä, että siat on kasvatettu syntymähetkestä teurastamoon kuljetukseen saakka ympäristössä, jossa ne ovat voineet kasvaa luonnolliseen kokoonsa. Tämän tuloksena päivittäinen elopainon lisäkasvu pienenee ja elinpäivien määrä ennen teurastamoon kuljetusta kasvaa. Tämä saadaan aikaan vähäproteiinisella ravinnolla (15–18 % proteiinia ja perusrasvahappoja, myös lysiinia), johon lisätään tarvittaessa hedelmiä ja vihanneksia, sokerijuurikkaan hedelmälihaa jne. Tätä ravintoa annetaan vierottamisesta loppuun saakka välttäen liiallisia selkärasvakerroksia. Edellä esitetyllä tavalla hoidetuilla GOS-siat tuottavat selkärasvaa 12–16 mm mitattuna mittauskohdasta P2. Kaupallisesti kasvatetut siat ruokitaan yleensä sekoituksella, joka koostuu 18–22 prosentista proteiinia ja niillä odotetaan olevan matalammat, 5–8 mm:n selkärasvakerrokset.

Tätä kasvatusmenetelmää noudattaen sian keski-ikä (55–61 kg:n) teuraspainon saavuttamiseksi on 180 päivää, (vähintään 160 päivää), kun se kaupallisessa tuotannossa on 140–165 päivää. Pidempi aika teuraspainon saavuttamiseen on osasyynä sianlihan hyvään makuun ja mehukkuuteen.

Ympäristö

Sikojen elinympäristö vaikuttaa myös siitä saatavan lihan maun laatuun. Sikoja voidaan pitää ulkona tai sisällä edellyttäen, että seuraavat vaatimukset täytetään.

Kasvatus ulkotiloissa

Traditionally Farmed Gloucestershire Old Spots Pork -sikojen säilytystilojen eläintiheyden on oltava 15–20 emakkoa hehtaarilla. Kaikki pahnueet on pidettävä erillään emoistaan, kunnes ne on merkitty tunnistamista varten British Pig Associationin tai vastaavan yhdistyksen asettamien sääntöjen mukaisesti. Näissä säännöissä määrätään, että molemmat vanhemmat on oltava rekisteröityinä Gloucestershire Old Spots -kantakirjaan ja että kahdeksan viikon ikäisinä tai ennen muiden joukkoon päästämistä porsaista on tehtävä syntymämerkintä (joka on rekisteröinnin ensimmäinen vaihe) ja niille on tehtävä korvamerkintä, jossa on niiden rekisteröintinumerot.

Lihasiat on vierottamisen ja teurastamisen välisenä aikana pidettävä tiloissa, joiden eläintiheys on enintään 100 sikaa hehtaarilla.

Kaikkien ulkona pidettävien sikojen on päästävä suojaan, niillä on oltava piehtaroimis- ja kastautumis- tai suihkupaikat. Talvella sikojen aitauksessa on oltava kuivia tiloja.

Kasvatus sisätiloissa

Rakennuksissa on oltava hyvä tuuletus ja niiden sivustat voivat olla avoimia, jos niissä on suoja, johon siat pääsevät huonolla säällä. Päivänvaloa on oltava laajasti niin, että sikoja voidaan tarkkailla vaivatta. Ritilälattiat ovat kiellettyjä eläinten mukavuuden ja hyvinvoinnin vuoksi. Laajat, puhtaat kuivikkeet on oltava aina saatavilla.

Vähimmäislattiatilat sikaa kohti ovat seuraavat:

Kutakin sikaa kohti – elopaino 20–30 kg – 0,35 m2

Kutakin sikaa kohti – elopaino 30–50 kg – 0,50 m2

Kutakin sikaa kohti – elopaino 50-85kg l/w – 0,65 m2

Koko ajan on varmistettava kuivikkeet ja puhtaan veden saanti.

Hoito

Lääkityksen käyttö on pidettävä minimissään ja rajoitettava vain ehdottoman välttämättömiin tapauksiin. Ainoana poikkeuksena on loisten torjunta.

Rutiiniluonteinen hännän typistäminen ja hampaiden leikkaaminen ovat kiellettyjä.

Vieroitus – tavanomaisissa oloissa aikaisintaan 42 päivän ikäisenä, mieluimmin 56 päivän ikäisenä.

Kuljetus

Traditionally Farmed Gloucestershire Old Spots Pork -siat on kuljetettava teurastamoon suoraan tilalta eikä yhdessä muiden tilojen sikojen kanssa.

Teurastettuja sikoja kuljetettaessa tilaa on oltava 200 kg/m2.

Teurastamosta myyntiin

Teurastus suoritetaan pienissä laitoksissa stressin välttämiseksi.

Traditionally Farmed Gloucestershire Old Spots -sikojen ruhoja on riiputettava luusta kolmesta neljään päivään teurastuksesta.

Ruhojen laikkaaminen tätä aikaisemmin voi aiheuttaa lihasten vääristymiä. Tästä voi aiheutua vaikeuksia lihakaupoissa ja mahdollisesti väärä tunne kiinteydestä lopputuotteessa.

Traditionally Farmed Gloucestershire Old Spots Pork -sianliha saadaan edellä kuvatulla tavalla kasvatetuista sioista, ja se sopii sellaisenaan perinteisiin käsittely- ja teurastusmenetelmiin. Ruhon muodot ja rasvakerrokset voivat vaihdella suuresti yksittäisten jalostuslinjojen mukaan ja sen mukaan, miten eri tuottajat lopettavat varastonsa.

Tämän vaihtelun vuoksi teurastajan on pääteltävä leikkauslinjat saadakseen lihalle parhaan ulkomuodon ja arvon. Esimerkiksi siankyljen koko selkään nähden voi vaihdella suuresti, samoin kuin lavoista saatavan lihan suhteet.

Traditionally Farmed Gloucestershire Old Spots -sikojen loppuleikkaukset ovat samat kuin kaupallisten sikojen (selkä ja siitä leikatut pienet palat esim. kyljykset, kinkku, lapa, kylki- ja rintaluut ja vatsa). Esillepanon laatu riippuu kuitenkin paljon teurastajan harkinnasta. Traditionally Farmed Gloucestershire Old Spots -sikoja ei saa käsitellä teollisilla tuotantolinjoilla.

Paras ajankohta sianlihan myynnille on neljästä yhdeksään päivään teurastuksen jälkeen.

3.7 Maataloustuotteen tai elintarvikkeen erityisluonne (komission asetuksen (EY) N:o 1216/2007 3 artiklan 3 kohta):

Traditionally Farmed Gloucestershire Old Spots Pork -sianlihan erityisluonne johtuu:

— perinteisestä luonnonrodusta ja perinteisistä kasvatusmenetelmistä, joiden ansiosta sianliha on saanut muista erottuvat fysikaalis-kemialliset ja aistinvaraiset ominaisuudet.

Perinteinen tuotantomenetelmä

Pienimuotoinen kasvatusjärjestelmä vähentää sikojen stressiä. Ruokintajärjestelmä ja kasvatusympäristö antavat sioille mahdollisuuden kasvaa hitaammin. Teurastus tehdään pienissä teurastamoissa ja ruhoja riiputetaan luusta 3–4 päivää. Lihan kuluttajille myyntiin asettaminen perustuu teurastajan taitoihin ja jalostajan hyvään päättelykykyyn.

Fysikaalis-kemialliset ja aistinvaraiset ominaisuudet

Lihan ulkomuoto – tummempaa kuin tavanomaisesti tuotetun sianlihan ja vähäisemmin lihaksen pH-vaihteluin. Tämä johtuu sikojen teurastamista edeltävän stressin puuttumisesta.

Lihas- ja rasvamitat, valmistusaika, hävikit jäädyttämisen ja valmistamisen yhteydessä – viimeisimmät tutkimukset ovat osoittaneet, että Traditionally Farmed Gloucestershire Old Spots Pork -sialla on pienempi lihaksen leveys ja syvyys ja suurempi selkärasvan paksuus kuin tavanomaisilla sioilla. Tämä vahvistaa aikaisemmat tutkimukset, joista kävi ilmi, että nämä ominaisuudet ovat seurausta luonnonsikarodusta, jossa ruhon rasvaprosentissa on vähemmän valinnanvaraa kuin nykyaikaisilla roduilla.

Aistinvarainen arviointi – Tutkimuksessa Traditionally Farmed Gloucestershire Old Spots Pork -sianliha saa korkeammat pisteet lihan rakenteessa (mureudessa) ja mehukkuudessa kuin nykyaikainen sianliha. Tämä johtuu voimakkaammasta kosteuden säilyvyydestä Gloucestershire Old Spots -sian lihaksessa. Lihan mureus johtuu myös riiputus- ja käsittelyajasta. Tutkimukseen kuului myös makuraati, joka totesi, että Traditionally Farmed Gloucestershire Old Spots Pork -sianlihan maku oli poikkeuksellinen.

3.8 Maataloustuotteen tai elintarvikkeen perinteinen luonne (komission asetuksen (EY) N:o 1216/2007 3 artiklan 4 kohta):

Rotu kehitettiin Gloucestershiressa Berkeley Valessa. Se löydettiin River Severnin laaksosta, jossa sitä pidettiin perinteisesti maatiaissikana.

Rodun uskotaan kehittyneen Berkshiren luonnonsiasta ja alkuperäisestä Gloucesterin siasta. William Marshall kuvasi 1780-luvulla The Rural Economy of Gloucestershire -kirjoituksessa Gloucesterin laaksosta löytämiään sikoja kookkaiksi, pitkiksi, valkoiseksi roduksi, ”joka oli aiemmin ehkä saaren oma rotu ja jota edelleen pidetään ”aitona Gloucestershiren rotuna”. Niistä tulee kookkaampia. Nykyään Berkshiren sika ja näiden kahden rodun sekoitus ovat edellä mainittujen jälkeläisiä.” Ilmeisesti Old English Bacon Pig -sikaa (nykyään British Saddleback -sika) jalostettiin jossain määrin. H D Richardson kuvasi The Pig, Its Origins and Varieties -kirjoituksessa Gloucesterin sikaa sitkeäksi ja hedelmälliseksi sekä hyväksi lihasiaksi – ei niinkään pekonisiaksi. ”Ne ovat hyviä lihasikoja ja niiden lihan sanotaan olevan ensiluokkaista”.

Gloucestershire oli kuuluisa juustoistaan ja omenatarhoistaan. Gloucestershire Old Spot -sika syntyi näiden sivutuotteena ja teki niistä arvokkaita proteiinilähteitä. Paikallisessa perinteessä kerrotaan, että mustat täplät ovat pudonneiden omenien sioille aiheuttamia mustelmia. Tämän rodun menestyksen ja mainioiden ominaisuuksien kunniaksi on nimetty oluttupia, majataloja ja jopa olutmerkki.

3.9 Erityisluonnetta koskevat vähimmäisvaatimukset ja tarkastusmenettelyt (komission asetuksen (EY) N:o 1216//2007 4 artikla):

Traditionally Farmed Gloucestershire Old Spots Pork -sianlihan laadun varmentamiseen kuuluu seuraavaa:

— Tarkastukset, joissa otetaan näytteitä koko tuotantoketjusta kasvattajasta ja lopputiloista – tarkastuksiin kuuluvat teurastajan jalostajilta saadusta lihasta pitämät ruhotilit, joilla vahvistetaan/todennetaan lihan alkuperä ja varmistetaan, että liha on käsitelty asianmukaisin menettelyin. Kaikilla Gloucestershire Old Spots pigs -kantakirjasioiksi syntyneiksi ilmoitetuilla sioilla on oltava korvamerkintä British Pig Associationin (BPA) sääntöjen tai vastaavien sääntöjen mukaisesti. Ensimmäisessä tarkastuksessa on tämän vuoksi todettava, että teurastamosta saadulla ruholla on sama(t) korvanumero(t) kuin tuottajan toimittamalla sialla/toimittamilla sioilla ja että nämä vastaavat niistä tehtyjä on line -rekistereitä. Teurastajien on sen jälkeen pidettävä tämä liha erillään ja tunnistettava se jäädyttämöissä ja myyntitiskeillä. Jos pää jostain syystä poistetaan teurastamossa, ruho on voitava jäljittää kasvattajaan saakka sen lapaan tehdyllä merkinnällä.

— Asiaa hoitavan rotuyhdistyksen rekisterin tarkastus

— Tarkastukset tiloilla, joissa varmistetaan tuotantomenetelmän vastaavan vaatimuksia ruokinnan, eläintiheyden, kasvatuksen ja kuljetuksen suhteen.

— Tarkastukset, joissa todennetaan asetettujen laatuvaatimusten mukaisuus painon, ruhon, ominaisuuksien jne. suhteen. Nämä tarkastukset kattavat lihan tärkeimmät fysikaaliset, kemialliset ja mikrobiologiset ominaisuudet sellaisina kuin ne on kuvattu tuotteen kuvauksessa.

— Tarkastukset, joilla varmistetaan tuotteen jäljitettävyys teurastamosta myyntipisteisiin saakka.

4. Tuote-eritelmän noudattamisen tarkastamisesta vastaavat viranomaiset tai elimet:

4.1 Nimi ja osoite:

Nimi: Product Authentication Inspectorate Limited Osoite: Rowland House 65 High Street Worthing W. Sussex BN11 1DN UNITED KINGDOM Puhelin +44 903237799 Faksi +44 1903204445 Sähköposti: enquiries@thepaigroup.com

 Julkinen viranomainen/yksikkö Yksityinen elin/yksikkö

Tämä yksityinen tarkastuselin täyttää standardin EN 45011 mukaiset vaatimukset.

4.2 Viranomaisen tai elimen erityistehtävät:

Edellä mainittu tarkastuselin vastaa koko eritelmän noudattamisen valvonnasta.